Tornadoutbruddet i Kansas 26. april 1991

Tornadoutbruddet i Kansas 26. april 1991 var et voldsomt utbrudd av 55 tornadoer som inntraff den 26. april 1991, drepte 24 mennesker og skadet flere hundre. 


== Værvarslet ==
Den 25. april 1991 sendte Storm Prediction Center ut et varsel om høy risiko for ekstremvær for det neste døgnet. Et sterkt stormsystem var ventet å bevege seg gjennom området om ettermiddagen og kvelden den 26. april. 


== Antall tornadoer ==


== Andover-tornadoen ==

Dette var den mest ødeleggende tornadoen i utbruddet, fordi den nådde F5-nivå, og forårsaket mest skade og flest dødsfall. For de som bor i området og for stormjegere, så er denne tornadoen ganske enkelt kjent som "Andover-tornadoen". Denne tornadoen er blant de mest veldokumenterte tornadoene, på grunn av at i 1991 så var videokameraet blitt allemannseie. På grunn av de mange filmopptakene, så er det mulig å følge tornadoens livsløp fra begynnelse til slutt. 
Den begynte først å forårsake mest skade sør for Clearwater i Kansas. Den varierte mellom styrke F2 og F3 idet den krysset motorveien I-35 og bevegde seg gjennom byen Haysville. Omfattende skader ble rapportert i Haysville, men tornadoen krevde ingen menneskeliv her. Øst for Haysville, så økte tornadoens styrke til F3 og bredden økte til 91 meter idet den krysset Kansas Turnpike på vei mot McConnell Air Force Base. 
Mange mennesker ble advart på forhånd før tornadoen nådde McConnell Air Force Base. Tornadoen traff skolen og sykehuset på basen med en styrke på F2-F3. Skadene på basen beløp seg til 62 millioner dollar, og bommet såvidt på en rekke med B-1 bombefly verdt flere milliarder dollar. Rett nordøst for basen økte tornadoen i styrke til F4. 
Klokken 6:35 PM, så hadde tornadoen utvidet seg til over 548 meter i bredde og produserte ødeleggelse på linje med en F5-tornado. Den fortsatte i nordøstlig retning mot Golden Spur bilpark i Andover, og idet den passerte gjennom bilparken, så utryddet den parken og drepte 13 personer. Tornadoen dreide deretter mot nord hvor den bommet på en speiderleir for jenter. 
Tornadoen bevegde seg deretter mot nordøst igjen, og passerte rett sør for byen Towanda. Mesteparten av skadene i dette området ble vurdert til F2-F3 på Fujitaskalaen. Rett før klokken 7 PM (CST) nådde tornadoen El Dorado Lake, og idet den krysset innsjøen, så delte den seg opp i flere virvler før den løste seg opp. Andover-tornadoen hadde tilbakelagt en distanse på 74 kilometer, og vært på bakken i mer enn en time. 
Dette var den siste F5-tornadoen som ble registrert i Kansas under den gamle Fujitaskalaen. Den neste tornadoen av en slik styrke, en EF5-tornado, ble registrert 16 år senere under Tornadoutbruddet i mai 2007 i Greensburg. 


== El Dorado Lake-tornadoen ==
Denne nye tornadoen beveget seg i nordøstlig retning mot Cassoday. En gruppe med journalister og en fotograf fra TV-kanalen KSNW-TV i Wichita var på vei tilbake til kanalens hovedkvarter via Kansas Turnpike. De møtte ganske fort på tornadoen, og bestemte seg for å filme den. Men plutselig dreide tornadoen mot dem og begynte å forfølge dem langs motorveien raskere enn de kunne kjøre. De bestemte seg etterhvert for å søke ly under en bro hvor en far med to døtre allerede hadde søkt ly. Kameramannen filmet mens tornadoen passerte i nærheten av dem. Selve broen ble ikke direkte truffet av tornadoen selv om det så slik ut på filmopptaket. Tornadoen raste rundt dem i cirka 20 sekunder, før den fortsatte mot nordøst og løste seg opp rundt klokken 7:30 PM. Alle bilene som var parkert under broen fikk vinduene sine blåst ut. Andre biler og trailere som befant seg langs motorveien ble kastet rundt omkring og landet på eller utenfor veien. Det har i ettertid blitt etablert at det å gjemme seg under broer gir veldig liten beskyttelse, siden konstruksjonen til en bro ofte fungerer som en vindtunnel. 


== Red Rock-tornadoen ==
I Garfield County i Oklahoma observerte tornadojegere (inkludert Warren Faidley, Gene Moore, Howard Bluestein, meteorologen hos KJRH-TV Gary Shore og mange andre velkjente tornadojegere) dannelsen til den lengstlevende tornadoen i utbruddet. I utgangspunktet var tornadoen smal og hadde en styrke på F3. En del oljetanker og strømstolper ble slått overende. Idet tornadoen beveget seg inn i Noble County, så utvidet og forsterket tornadoen seg betraktelig. Skadene nord i Noble County tyder på at tornadoen var omtrent 1,6 kilometer bred. Bark var revet av trær og asfalt var revet vekk fra veiene. Minst et hus hadde blitt totalt ødelagt, og ingen vegger stod igjen (en indikasjon på vinder med F4-styrke). Et stormjegerlag fra University of Oklahoma brukte en bærbar dopplerradar og målte vindhastigheter på 431 km/t, noe som er nær terskelen for F5-tornadoer. Rundt den tiden var dette den raskeste vinden som noen gang er målt på Jorden. Denne rekorden ble slått i 1999 av tornadoen som rammet Moore i Oklahoma. Idet tornadoen passerte gjennom Noble County og inn i Osage County, så ble to gårdsbruk ødelagt og flere oljerigger ble veltet. Tornadoen løste seg opp etter å ha tilbakelagt en distanse på 106 kilometer. Det er sannsynlig at dette er var den mest intense tornadoen i dette utbruddet, men den traff på få bygninger, noe som gjorde det vanskelig å vurdere dens styrke. Den ble vurdert til styrke F4.


== Referanser ==